CELEX: 32011R0087
Language: lt
Date: 2011-02-02 00:00:00
Title: 2011 m. vasario 2 d. Komisijos reglamentas (ES) Nr. 87/2011, kuriuo skiriama ES bičių sveikatos etaloninė laboratorija, nustatomi jos papildomi įsipareigojimai ir užduotys bei kuriuo iš dalies keičiamas Europos Parlamento ir Tarybos reglamento (EB) Nr. 882/2004 VII priedas

3.2.2011   
            
            
               LT
            
            
               Europos Sąjungos oficialusis leidinys
            
            
               L 29/1
            
         KOMISIJOS REGLAMENTAS (ES) Nr. 87/2011
   2011 m. vasario 2 d.
   kuriuo skiriama ES bičių sveikatos etaloninė laboratorija, nustatomi jos papildomi įsipareigojimai ir užduotys bei kuriuo iš dalies keičiamas Europos Parlamento ir Tarybos reglamento (EB) Nr. 882/2004 VII priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 32 straipsnio 5 ir 6 dalis,
   kadangi:
   
               (1)
            
            
               Reglamentu (EB) Nr. 882/2004 nustatytos ES maisto, pašarų ir gyvūnų sveikatos etaloninių laboratorijų bendrosios užduotys, pareigos ir joms keliami reikalavimai. ES gyvūnų sveikatos ir gyvų gyvūnų etaloninės laboratorijos yra išvardytos to reglamento VII priedo II dalyje.
            
         
               (2)
            
            
               Baigus atrankos procedūrą atrinkta laboratorija Agence nationale de sécurité sanitaire de l'alimentation, de l'environnement et du travail (ANSES), kuriai priklauso bičių ligų tyrimo laboratorija Sophia-Antipolis, esanti Prancūzijoje, nuo 2011 m. balandžio 1 d. penkeriems metams skiriama ES etalonine bičių sveikatos laboratorija.
            
         
               (3)
            
            
               Kad būtų užtikrintas glaudesnis koordinavimas, be Reglamento (EB) Nr. 882/2004 32 straipsnio 2 dalyje nustatytų bendrųjų funkcijų ir pareigų, Sąjungos lygmeniu turėtų būti vykdomi tam tikri konkretūs su bičių sveikatai poveikį turinčių sukėlėjų charakteristikomis susiję įsipareigojimai ir užduotys. Todėl šiame reglamente reikėtų išdėstyti minėtus konkrečius papildomus ES etaloninės bičių sveikatos laboratorijos įsipareigojimus ir užduotis.
            
         
               (4)
            
            
               Todėl Reglamento (EB) Nr. 882/2004 VII priedo II dalis turėtų būti atitinkamai iš dalies pakeista.
            
         
               (5)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   
      Agence nationale de sécurité sanitaire de l'alimentation, de l'environnement et du travail (ANSES), kuriai priklauso bičių ligų tyrimo laboratorija Sophia-Antipolis, esanti Prancūzijoje, nuo 2011 m. balandžio 1 d. iki 2016 m. kovo 31 d. skiriama ES etalonine bičių sveikatos laboratorija.
   Tam tikri šios laboratorijos įsipareigojimai ir užduotys nustatyti šio reglamento priede.
   2 straipsnis
   Reglamento (EB) Nr. 882/2004 VII priedo II skyrius papildomas šiuo 18 punktu:
   
      
                  „18.
               
               
                  ES etaloninė bičių sveikatos laboratorija
                  
                              
                                 Agence Nationale de Sécurité Sanitaire de l'alimentation, de l'environnement et du travail
                              
                           
                        
                              
                                 Sophia-Antipolis Laboratory
                              
                           
                        
                              Les Templiers
                           
                        
                              105 route des Chappes
                           
                        
                              BP 111
                           
                        
                              06902 Sophia-Antipolis
                           
                        
                              France (Prancūzija).“
                           
                        
            
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 2 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 165, 2004 4 30, p. 1.
   
      PRIEDAS
      
         Konkretūs ES etaloninės bičių sveikatos laboratorijos įsipareigojimai ir užduotys
      
      Be ES etaloninių laboratorijų bendrųjų funkcijų ir pareigų gyvūnų sveikatos srityje pagal Reglamento (EB) Nr. 882/2004 32 straipsnio 2 dalį ES etaloninei bičių sveikatos laboratorijai priskiriami tokie įsipareigojimai ir užduotys:
      
                  1.
               
               
                  Pasitariant su Komisija prireikus koordinuoti valstybėse narėse naudojamus būdus atitinkamoms bičių ligoms diagnozuoti, visų pirma tokiomis priemonėmis:
                  
                              a)
                           
                           
                              nustatyti, saugoti patogenus ir, jei reikia, tiekti patogenų štamus siekiant palengvinti diagnostinių paslaugų teikimą Sąjungoje;
                           
                        
                              b)
                           
                           
                              atlikti patogenų tipavimą ir antigeninę bei genominę charakteristiką, jei tinkama ir būtina, pvz., siekiant užtikrinti epidemiologinės padėties valdymą arba patikrinti diagnozę;
                           
                        
                              c)
                           
                           
                              siekiant suvienodinti kiekvienoje valstybėje narėje naudojamus tyrimus ir reagentus, nacionalinėms etaloninėms laboratorijoms tiekti standartinius serumus ir kitus tipinius reagentus, jei reikia atlikti serologinius tyrimus;
                           
                        
                              d)
                           
                           
                              tam, kad būtų pateikiama informacija apie Sąjungoje naudojamus diagnozės metodus ir atliktų tyrimų rezultatus, kartu su nacionalinėmis etaloninėmis laboratorijomis Sąjungos lygiu organizuoti periodiškai atliekamus diagnostinių procedūrų lyginamuosius tyrimus;
                           
                        
                              e)
                           
                           
                              kaupti informaciją apie Tropilaelaps erkes ir mažuosius avilių vabalus (Aethina tumida) ir kitus susijusius patogenus, kad būtų galima greitai atlikti diferencinę diagnozę;
                           
                        
                              f)
                           
                           
                              nustatyti ligos patogenų tapatybę, jei reikia, glaudžiai bendradarbiaujant su regionų etaloninėmis laboratorijoms, kurias paskyrė Pasaulio gyvūnų sveikatos organizacija (toliau – OIE);
                           
                        
                              g)
                           
                           
                              kada įmanoma ir jei įmanoma sudaryti ir prižiūrėti atnaujinamą patogenų ir jų štamų rinkinį ir atnaujinamą specialių serumų ir kitų reagentų prieš bičių ligų patogenus rinkinį;
                           
                        
                              h)
                           
                           
                              laboratorija įpareigojama atlikti šiuo metu naudojamų technologijų inventorizaciją įvairiose laboratorijose;
                           
                        
                              i)
                           
                           
                              pasiūlyti standartizuotus tyrimus ir tyrimų procedūras arba etaloninius reagentus vidaus kokybės kontrolei;
                           
                        
                              j)
                           
                           
                              patarti Komisijai su bičių sveikata susijusiais moksliniais klausimais.
                           
                        
            
                  2.
               
               
                  ES etaloninė laboratorija:
                  
                              a)
                           
                           
                              aktyviai padeda diagnozuoti susijusių ligų protrūkius valstybėse narėse priimant patogenų izoliatus diagnozei patvirtinti, apibūdinti ir epizootiniams tyrimams atlikti ir nedelsiant praneša Komisijai, valstybėms narėms ir susijusioms nacionalinėms etaloninėms laboratorijoms apie visų tyrimų rezultatus;
                           
                        
                              b)
                           
                           
                              palengvina laboratorinės diagnostikos ekspertų mokymą ar perkvalifikavimą, kad būtų galima suderinti Sąjungos diagnozavimo metodus;
                           
                        
                              c)
                           
                           
                              rengia nacionalinėms etaloninėms laboratorijoms skirtus praktinius seminarus, kaip sutarta darbo programoje, įskaitant valstybių narių ir, jei reikia, trečiųjų šalių ekspertų mokymą apie naujus analitinius metodus;
                           
                        
                              d)
                           
                           
                              teikia techninę pagalbą Komisijai ir jai paprašius dalyvauja tarptautiniuose forumuose, ypač tuose, kuriuose svarstomas analitinių metodų ir jų taikymo standartizacijos klausimas;
                           
                        
                              e)
                           
                           
                              vysto stebėsenos veiklą ir, jei įmanoma, koordinuoja veiksmus, kuriais siekiama gerinti bičių sveikatos būklę Sąjungoje, visų pirma tokiomis priemonėmis:
                              
                                          i)
                                       
                                       
                                          tirdama tyrimų tinkamumą ar bendradarbiaudama su susijusiomis nacionalinėmis etaloninėmis laboratorijomis atliekant šiuos tyrimus;
                                       
                                    
                                          ii)
                                       
                                       
                                          teikdama techninę pagalbą ir mokslines konsultacijas Komisijai ir rinkdama informaciją bei ataskaitas apie ES etaloninės laboratorijos veiklą;
                                       
                                    
                                          iii)
                                       
                                       
                                          vykdydama ir koordinuodama apklausą Sąjungoje dėl vadinamojo bičių AIDS, siekdama nustatyti normalaus sezoninio bičių mirtingumo ribą;
                                       
                                    
                        
                              f)
                           
                           
                              bendradarbiauja su susijusiomis kompetentingomis laboratorijomis trečiosiose šalyse, kuriose tos ligos yra paplitusios, bičių ligų diagnozavimo metodikos srityje;
                           
                        
                              g)
                           
                           
                              bendradarbiauja su susijusiomis regionų laboratorijomis, kurias OIE paskyrė tam tikroms egzotinėms ligoms (Tropilaelaps erkėms ir mažiesiems avilių vabalams (Aethina tumida) ir kitoms egzotinėms ligoms Sąjungoje);
                           
                        
                              h)
                           
                           
                              tvarko ir perduoda informaciją Komisijai ir nacionalinėms etaloninėms laboratorijoms dėl egzotinių ir endeminių ligų arba kenkėjų, kurie gali paplisti Sąjungoje ir daryti poveikį, įskaitant vadinamąjį bičių AIDS.
                           
                        
            
                  3.
               
               
                  ES etaloninė laboratorija taip pat:
                  
                              a)
                           
                           
                              konsultuodamasi su Komisija vykdo eksperimentus ir tyrimus vietose, skirtus konkrečių bičių ligų kontrolei stiprinti;
                           
                        
                              b)
                           
                           
                              metiniame nacionalinių etaloninių laboratorijų susirinkime persvarsto atitinkamus tyrimams keliamus reikalavimus, išdėstytus OIE Sausumos gyvūnų sveikatos kodekse ir Sausumos gyvūnams skirtų diagnozės tyrimų ir vakcinų vadove;
                           
                        
                              c)
                           
                           
                              padeda Komisijai peržiūrėti OIE rekomendacijas Sausumos gyvūnų sveikatos kodekse ir Sausumos gyvūnams skirtų diagnozės tyrimų ir vakcinų vadove.